ΔΙΑΤΑΞΗ ΤΟΥ ΔΙΚΑΣΤΗΡΙΟΥ (ΠΡΩΤΟ ΤΜΗΜΑ) ΤΗΣ 10ΗΣ ΝΟΕΜΒΡΙΟΥ 1981. - JAN AMESZ ΚΑΙ ΛΟΙΠΟΙ ΚΑΤΑ ΕΠΙΤΡΟΠΗΣ ΚΑΙ ΣΥΜΒΟΥΛΙΟΥ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΣΥΝΕΚΔΙΚΑΖΟΜΕΝΕΣ ΥΠΟΘΕΣΕΙΣ 532, 534, 567, 600, 618 ΚΑΙ 660/79.



Συλλογή της Νομολογίας του Δικαστηρίου 1981 σελίδα 02569



Περίληψη

Διάδικοι

Αντικείμενο της υπόθεσης

Σκεπτικό της απόφασης

Απόφαση για τα δικαστικά έξοδα

Διατακτικό



Λέξεις κλειδιά

1 . Υπάλληλοι — Προσφυγή — Προσφυγή ακυρώσεως κανονισμού — Απαράδεκτο

( Συνθήκη ΕΟΚ άρθρο 173 καί ΕΚΑΕ άρθρο 146· Κανονισμός υπηρεσιακής καταστάσεως τών υπαλλήλων άρθρα 90 καί 91· Κανονισμοί τού Συμβουλίου 3085/78 καί 3086/78 περί τροποποιήσεως τού κανονισμού υπηρεσιακής καταστάσεως τών υπαλλήλων )

2 . Υπάλληλος — Αγωγή αποζημιώσεως — Αυτόνομος χαρακτήρας εν σχέσει μέ τήν προσφυγή ακυρώσεως — Όρια

Περίληψη

1 . Η προσφυγή ακυρώσεως τών κανονισμών 3085/78 καί 3086/78 τού Συμβουλίου ειναι απαράδεκτη καθ’ οσον οι εν λόγω κανονισμοί ειναι γενικής εφαρμογής , καί δέν δύνανται νά εξομοιωθούν πρός αποφάσεις οι οποίες , μολονότι ελήφθησαν υπό μορφή κανονισμών , αφορούν τούς υπαλλήλους ευθέως καί ατομικώς .

2 . Διάδικος δύναται νά ασκήσει αγωγή αποζημιώσεως χωρίς νά ειναι υποχρεωμένος νά επιδιώξει τήν ακύρωση τής παρανόμου πράξεως , πού προξενεί ζημία . Δέν δύναται , πάντως , διά τού μέσου αυτού , νά επιδιώξει αποτέλεσμα παρόμοιο μέ εκείνο πού προκύπτει από τήν ακύρωση τής εν λόγω πράξεως , εφ’ οσον η προσφυγή ακυρώσεως τής πράξεως αυτής ειναι απαράδεκτη .

Διάδικοι

Στίς συνεκδικαζόμενες υποθέσεις 532 , 534 , 567 , 600 , 618 καί 660/79

1 ) JAN AMESZ , κάτοικος Cocquio ( Varese ), Ιταλία , via Carnisio 28 ,

2)ROLF BAUCH , κάτοικος Angera ( Varese ), Ιταλία , via Matteotti 13 ,

3)JAKOB FLAMM , κάτοικος Ranco ( Varese ), Ιταλία , via Grazia Deledda ,

4)HANS HOFFMANN , κάτοικος Taino ( Varese ), Ιταλία , via Cervino 2 ,

5)HELMUT KNOEPPEL , κάτοικος Cadrezzate ( Varese ), Ιταλία , via Matteotti 116 ,

6)HENRICUS NIJMAN , κάτοικος Varese , Ιταλία , via Corridoni 55 ,

εκπροσωπούμενοι από τούς B . Potthast καί H.-J . Rueber , δικηγόρους Κολωνίας , μέ αντίκλητο στό Λουξεμβούργο τόν V . Biel , 18α , rue des Glacis ,

προσφεύγοντες ,

κατά

1 ) ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπουμένης από τόν J . Pipkorn , μέλος τής νομικής της υπηρεσίας , μέ αντίκλητο στό Λουξεμβούργο τόν O . Montalto , κτίριο Jean Monnet , Kirchberg ,

2)ΣΥΜΒΟΥΛΙΟΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπουμένου από τόν νομικό του σύμβουλο J . Carbery , μέ αντίκλητο στό Λουξεμβούργο τόν D . Fontein , διευθυντή τής νομικής υπηρεσίας τής Ευρωπαϊκής Τραπέζης Επενδύσεων , Kirchberg ,

καθ’ων ,

Αντικείμενο της υπόθεσης

πού έχουν ως αντικείμενο τά αιτήματα πού περιέχονται στά δικόγραφα ,

Σκεπτικό της απόφασης

Η ένσταση τού Συμβουλίου πρέπει νά γίνει δεκτή . Η προσφυγή ακυρώσεως τών κανονισμών 3085/78 καί 3086/78 τού Συμβουλίου ειναι απαράδεκτη καθ’ οσον οι εν λόγω κανονισμοί ειναι γενικής εφαρμογής καί δέν δύνανται νά εξομοιωθούν πρός αποφάσεις οι οποίες , μολονότι έχουν ληφθεί υπό τύπο κανονισμών , αφορούν τούς προσφεύγοντες ευθέως καί ατομικώς . Επιπροσθέτως , ακόμα καί άν μία τέτοια προσφυγή κατά τού Συμβουλίου ηταν παραδεκτή από τήν άποψη αυτή , θά ηταν , εν τούτοις , απαράδεκτη ως εκπρόθεσμη , διότι δέν ησκήθη εντός τής προθεσμίας πού ορίζει τό άρθρο 146 παράγραφος 3 τής συνθήκης ΕΚΑΕ , τό οποίο αντιστοιχεί στό άρθρο 173 παράγραφος 3 τής συνθήκης ΕΟΚ .

Μέ τό αίτημά τους περί αποζημιώσεως , οι προσφεύγοντες προσπαθούν ακριβώς νά επιτύχουν τά αποτελέσματα πού θά επετύγχαναν μέ τήν ακύρωση τών κανονισμών αυτών . Τό Δικαστήριο έκρινε πολλές φορές , κυρίως μέ τήν απόφασή του τής 15ης Δεκεμβρίου 1966 ( Schreckenberg , 59/65 , Rec . σ . 786 ), οτι ενώ ενας διάδικος δύναται νά ασκήσει αγωγή αποζημιώσεως , χωρίς νά ειναι υποχρεωμένος από καμμία διάταξη νά επιδιώξει τήν ακύρωση τής παρανόμου πράξεως πού τού προξενεί ζημία , δέν δύναται νά παρακάμψει διά τού μέσου αυτού τό απαράδεκτο μιάς προσφυγής πού έχει ως αντικείμενο τήν ίδια έλλειψη νομιμότητος καί πού επιδιώκει τούς ίδιους οικονομικούς σκοπούς . Η αγωγή αποζημιώσεως ειναι , συνεπώς , απαράδεκτη .

Υπό τίς προϋποθέσεις αυτές , οι προσφυγές καθ’ οσον στρέφονται κατά τού Συμβουλίου ειναι απαράδεκτες καί πρέπει νά απορριφθούν .

Απόφαση για τα δικαστικά έξοδα

Επί τών δικαστικών εξόδων

Κατά τό άρθρο 69 παράγραφος 2 τού κανονισμού διαδικασίας , ο ηττηθείς διάδικος καταδικάζεται στά δικαστικά έξοδα .

Σύμφωνα ομως , μέ τό άρθρο 70 τού κανονισμού διαδικασίας , προκειμένου περί προσφυγών υπαλλήλων τών Κοινοτήτων , τά όργανα φέρουν τά έξοδα στά οποία υπεβλήθησαν .

Διατακτικό

Διά ταύτα

ΤΟ ΔΙΚΑΣΤΗΡΙΟ ( Πρώτο τμήμα )

διατάσσει :

1 ) Απορρίπτει τίς προσφυγές , καθ’ οσον στρέφονται κατά τού Συμβουλίου , ως απαράδεκτες .

2)Οι προσφεύγοντες καί τό Συμβούλιο φέρουν τά δικαστικά τους έξοδα .